
        ХУВЬЦАА ЭЗЭМШИГЧДИЙН ХУРЛЫН 
                           ТЭМДЭГЛЭЛ

2021 оны 04 сарын 27                                      Дугаар 01                                                       Улаанбаатар хот


“Материалимпэкс” ХК-ийн Хувьцаа эзэмшигчдийн ээлжит хурал /цахим/-ыг  Төлөөлөн удирдах зөвлөлийн дарга Д.Оюун даргалж, хувьцаа эзэмшигч Б.Зориг /768062/, Д.Тунгалаг /99192/, З.Цолмон /155468/, Т.Мөнхжаргал /119/, Д.Оюун /1279/, Д.Төмөр-Очир /5/, Ж.Энхтунгалаг /1/, “Би Ди Сек ҮЦК” ХХК /10658/-ийн итгэмжлэгдсэн төлөөлөгч Э.Эрхэмзаяа нар цахимаар,  хурлын тэмдэглэлийг ТУЗ-ийн нарийн бичгийн дарга Т.Лхагвачулуунаар хөтлүүлэн “Материалимпэкс” ХК-ийн хурлын танхимд 2021 оны 04 сарын 27-ны өдрийн 10 цаг 50 минутад цахимаар хийв.  
Ашигласан цахим хаяг: ZOOM-meeting /82494575561/
/Төлөөлөн удирдах зөвлөлийн хараат бус гишүүн Ч.Энхтуул, Б.Саранцэцэг, Ц.Ариунаа, гишүүн П.Баатарцэрэн, Б.Болортуяа, Б.Батбаатар, Д.Төмөр-Очир, Б.Зориг нар цахимаар оролцсон болно/
Даргалагчаас: Хүрэлцэн ирсэн нийт хувьцаа эзэмшигчиддээ талархал илэрхийлээд, ХЭ-ийн ээлжит хурлын дэгийг танилцуулаад брокер дилерийн компаниудаар хурлын материал, дарааллыг илгээсэн. Одоо оролцож байгаа хүмүүст ч мөн илгээсэн байгаа. Урьдчилан танилцаад асууж тодруулах зүйлээ бэлдээд ирсэн байх. Энэ жилийн ээлжит хурал маань цахимаар явагдаж байгаа онцлогтой тул дүрс сарних, дуу хоолой тасалдах тохиолдолд та бүхэн даруй мэдэгдэж хурлын явцыг бүрэн мэдэж оролцох шаардлагатай байна. 
Хурлаа эхлүүлэхээс өмнө тооллогын комиссын гишүүдээ танилцуулъя гээд Тооллогын комиссын дарга Н.Түмэндэмбэрэл нягтлан бодогч мэргэжилтэй, “Материал Гласс” ХХК-ийн нягтлан бодогч ажилтай, П.Сумъяасугар тус компанийн Гадаад харилцаа, хамтын ажиллагааны хэлтэст тээврийн менежерээр ажилладаг, манай компанийн удирдлага, ТУЗ-ийн гишүүдтэй ямар нэгэн садан төрлийн болон ашиг сонирхлын зөрчилгүй, манай компанийн хувьцаа эзэмшдэггүй, тооллогын комиссын гишүүн П.Сувдаа тус компанийн Гаалийн хяналтын бүсэд пүүлэгчээр ажилладаг, тооллогын комиссын гишүүд бүгдээрээ манай компанийн хувьцаа эзэмшдэггүй. Эдгээр хүмүүс өнөөдрийн хурлын тооллогын комиссоор томилогдсон байна. Одоо цаг 10 цаг 50 минут болж байна, комиссын дарга, гишүүд ирцийн бүртгэлийг дуусгаж, ирцийн мэдээгээ танилцуулъя.  
Тооллогын комиссын гишүүд хувьцаа эзэмшигч нэгбүрийн итгэмжлэл, биеийн байцаалтыг шалгаж, тулгалт хийв. Ирцийн ажиллагаа 10:10 цагаас эхэлсэн болно.  
Тооллогын комиссын дарга Н.Түмэндэмбэрэлээс: Ирцийн мэдээллийг хуралд танилцуулж, 1,035,286 ширхэг саналын эрх бүхий хувьцаатай 8 хувьцаа эзэмшигч хуралд оролцож байна. Ирцийн дүн 75,66% байна гэв.
Даргалагчаас: Саналын эрх бүхий хувьцааны 50-иас дээш хувийг эзэмшиж байгаа хувьцаа эзэмшигчид ирсэн тул хурлыг хүчинтэйд тооцох хууль зүйн үндэстэй байна. Хурлын дараалал, хэлэлцэх асуудлыг танилцуулъя. 
· Тооллогын комисс ирцийн бүртгэлээ хийж, ирцийн мэдээгээ танилцууллаа 
· Компанийн 2020 оны үйл ажиллагааны болон санхүүгийн тайлангийн талаархи ТУЗ-ийн дүгнэлтийг хэлэлцэх, батлах 
· ТУЗ-ийн дэргэдэх Аудитын хорооны дүгнэлтийг хэлэлцэх, батлах 
· Компанийн 2021 оны бизнес төлөвлөгөөг хэлэлцэх, батлах 
· ТУЗ-ийн дэргэдэх Цалин урамшууллын хорооноос ТУЗ-ийн дарга, гишүүд, нарийн бичгийн даргын цалин урамшуулал, үйл ажиллагааны төсвийн талаар хэлэлцүүлэх, батлах
· Ногдол ашгийн хуваарилалтын талаар мэдээлэл, тайлбар сонсох 
· Компанийн үйл амжиллагаа, санхүүгийн байдалд хөндлөнгийн аудит хийх байгууллагыг сонгох. 
·  Хэлэлцэж буй асуудлуудтай холбоотой асуулт, хариултыг тухай бүрт
· Тооллогын комиссоос, санал хураалтын ажиллагааг хүн нэг бүрээр тусдаа цахим өрөө үүсгэж явуулна. Зааврыг жич танилцуулна.
· Саналын хуудас тоолох явцад хурал түр завсарлана. 
· Тооллогын комиссоос саналын хуудасны дүнг танилцуулна. 
· ХЭХ-аас гарах тогтоолыг танилцуулж, батлуулна. 
· Хурлыг хаана. Ийм дарааллаар өнөөдрийн хурал явагдана. 
Хэлэлцэх асуудлын дараалал болон бусад асуудлаар хувьцаа эзэмшигчдэд асуух болон хэлэх санал хүсэлт байна уу? Хурлын материалыг Монголын Хөрөнгийн Бирж болон өөрийн сайтдаа байршуулсан, үнэт цаасны компаниуд руу мэйлээр явуулсан. Өдрийн сонинд 2021.03.18 болон 2021.04.02-ны өдрүүдэд хурлын зар байршуулсан байгаа. Хувьцаа эзэмшигчдийн ээлжит хурлын товыг нийтэд мэдээлснээс хойш өнөөдрийг хүртэл хугацаанд компани дээр хурлын материалыг хэвлэж бэлдсэн байсан боловч хэн ч ирж танилцаагүйг тэмдэглэлд мөн тусгуулъя. Хувьцаа эзэмшигч та бүхэн хурлаас өмнө шаардлагатай материалтайгаа ирж танилцах бүрэн боломж үргэлж нээлттэй байдаг гэдгийг дахин хэлье. Эрхэм хувьцаа эзэмшигчид та бүхэн хэлэлцэх асуудал тус бүрт чөлөөтэй, идэвхтэй асууж, хариулж, сонирхсон бусад зүйлсээ минут харгалзахгүйгээр чөлөөтэй асууж болно. 
Оролцогчид: Дараалал, хурлын материалтай танилцсан тул хэлэлцэх асуудалд оруулах саналгүй, асуулт хариултын журмаар явуулахыг дэмжиж байна гэцгээв. 

Даргалагчаас: Хурлын зарыг СЗХ-оос шинэчлэн батлагдсан журмын дагуу хийж гүйцэтгэсэн. За ингээд хэлэлцэх асуудлын дарааллын талаар асуух асуулт байхгүй бол нэг дэх асуудалдаа оръё. Компанийн үйл ажиллагааны болон санхүүгийн тайлангийн талаархи ТУЗ-ийн дүгнэлтийг миний бие хэлэлцүүлнэ. /ТУЗ-ийн дүгнэлтийг хавсаргав/.
 
Даргалагчаас: Төлөөлөн Удирдах зөвлөлийн дүгнэлтээс асуух асуулт байна уу?
Оролцогчдоос: Байхгүй гэв. 

Даргалагчаас: Асуултаа хэдийд ч тавьж болно шүү. Дараагийн хэлэлцэх асуудал нь ТУЗ-ийн дэргэдэх Аудитын хорооны дүгнэлтийг аудитын хорооны гишүүн П.Баатарцэрэнгээс хэлэлцүүлнэ. 
П.Баатарцэрэнгээс: Аудитын хорооны дүгнэлтийг уншиж хэлэлцүүлэв.
Даргалагчаас: Асуух асуулт байвал асууя. 
Оролцогчид: Байхгүй гэв. 

Даргалагчаас: Хэлэлцэх дараагийн асуудалдаа оръё. Гүйцэтгэх захирлаас 2021 оны бизнес төлөвлөгөөг хэлэлцүүлье. 
Б.Зоригоос: Надад бичвэр харагдахгүй байна, уучлаарай би гар утсаараа оролцож байгаа учраас. Хурал даргалагчаас өөр хүнээр хэлэлцүүлэхийг хүсэж болох уу? 
Даргалагчаас: Тэгье, би том дэлгэцээр оролцож байгаа учраас хэлэлцүүлье гэснээр 2021 оны бизнес төлөвлөгөөг хэлэлцүүлэв. /тэмдэглэлд хавсаргав/
Асуух асуулт байвал хариулъя. 
Оролцогчид: Байхгүй гэв. 



Даргалагчаас: Өмнөх хэлэлцсэн асуудлуудтай холбоотой болон төлөвлөгөөтэй холбоотой асууж тодруулах зүйл, санал байна уу? 
Оролцогчид: Байхгүй гэв. 
Даргалагчаас: Хэлэлцэх асуудлын дараалал ёсоор Ногдол ашгийн талаарх мэдээллийг Б.Саранцэцэг гишүүнээс мэдээлэл өгнө. 
Б.Саранцэцэгээс: 2020 онд манай байгууллага санхүүгийн тайлангаар ашигтай ажилласан. Гэхдээ 2019 онд бид давхар зогсоол, үйлчилгээний төвийн барилгын ажлыг эхлүүлсэн бөгөөд 2020 онд дуусгахаар төлөвлөсөн ч цар тахалтай холбоотой, хөрөнгө санхүүгийн байдалтай холбоотойгоор барилгыг ажлыг дуусгаж чадаагүй. 2021 он гарсаар мөн л цар тахал, хөл хорио гээд барилгын ажил явахгүй байна. Гэхдээ мэдээж аль болох 2021 ондоо дуусгахыг зорино. Нэгэнт эхлүүлсэн барилгаа дуусгах шаардлагатай байсан тул энэ жилийнхээ ашгийг барилгын хөрөнгө оруулалтдаа оруулснаар түрээсийн орлогоор хөрөнгөө эргэлтэд оруулах боломжтой болох юм. Иймд ТУЗ-өөс 2020 оны компанийн ашгаас ногдол ашиг тараахгүй талаар шийдвэрлэсэн байгаа. Товчдоо хөрөнгө оруулалтаа үргэлжлүүлж, эхлүүлсэн барилгаа дуусгах, ашиглатад өгөх зорилгоор ногдол ашиг тараагаагүй байгаа гэв. 
Даргалагчаас: Ногдол ашигтай холбоотой сууж тодруулах зүйл, санал байна уу? 
Оролцогчид: Байхгүй гэв. 

Даргалагчаас: ТУЗ-ийн гишүүдийн цалин урамшуулал, төсөвийг хэлэлцүүлье. ТУЗ-ийн дарга, гүйцэгэх захирлын цалин хөлс, ердийн болон хараат бус гишүүн, нарийн бичгийн даргын цалин хөлс 97,200,000 төгрөг байгаа. Энэ дүн өмнөх онтой ижил, нэг ёсонлоо цалин хөлс нэмэгдээгүй, харин цахимаар хурал зохион байгуулах, ТУЗ-ийн бусад зардалтай  холбоотой 3 сая төгрөгийг оруулсан. Энэ төсвийг заавал зарцуулна гэсэн утгаар биш, шаардлагатай тохиолдолд төсвөөс шийдэх юм. Төсөвтэй холбоотой асуух асуулт байна уу? 
Оролцогчид: Байхгүй гэв. 

Даргалагчаас: Хөндлөнгийн аудитын байгууллагын талаар П.Баатарцэрэн гишүүнээс хэлэлцүүлье. 
П.Баатарцэрэнгээс: Манай компани сүүлийн 5 жилд “Координат аудит” ХХК-мар хөндлөнгийн аудит хийлгэсэн. Координат аудит ХХК маань сүүлийн 2 жил нэрээ солиод “Пи Кэй Эф Монголиа аудит” ХХК болсон. Хувьцаат компаниудад дурын аудитын тусгай зөвшөөрөлтэй компани аудит  хийдэггүй, Санхүүгийн зохицуулах хороонд давхар бүртгэлтэй компани байх ёстой. Бид СЗХ-нд бүртгэлтэй компаниудаас УБ хотод үйл ажиллагаагаа явуулдаг компаниудыг сонгон, тэр дундаасаа өмнө хамтран ажиллаж байсан нэг компани, одоо ажиллаж байгаа компани, үнийн санал хамгийн бага өгсөн нэг компанийг тус тус сонгож ХЭХ-аар хэлэлцүүлж байна. Олон жил нэг газраар хийлгэх нь өөрөө хараат бус байдлаа алддаг талтай. Гэхдээ хулиар хориглосон зүйл байхгүй хэдий ч бид хараат байдлаа хадгалж үлдэхийг эрхэмлэж, шинэ байгууллагаар аудитаа хийлгэхийг зорьсон. Ингээд Далайван аудит, Пи Кэй Эф Монголиа аудит, Би энд Си аудит гэсэн 3 компаниас та бүхэн сонголтоо хийж өгнө үү гэв. 
Даргалагчаас: Нэмж тодруулахад, эдгээр 3 компанийн үнийн саналыг хэлье. Далайван аудит нэг жилийн ажлын хөлс 15 сая төгрөг, Пи Кэй Эф Монголиа аудит 8,8 сая төгрөг, Би энд Си аудит 5 сая төгрөгийн үнийн саналыг тус тус ирүүлсэн. Цар тахалтай энэ цаг үед үнийн саналыг нь эрхэм хувьцаа эзэмшигчид бас бодолцон үзэх байх гэж найдаж байна гэв. 
Б.Зоригоос: Эдгээр 3 компанийн асуудлыг ТУЗ-ийн хурал дээр хэлэлцээд ХЭХ-д оруулж байгаа учраас харьцангуй мэдээлэл сайтай байна. Би хувьцаа эзэмшигчийн хувьд шинэ газартай хамтран ажиллахыг дэмжиж байна, мөн үнийн саналыг харгалзан үзэх нь зөв. Манай байгууллага ямар нэгэн үйл ажиллагааны доголддолгүй ажилласаар ирсэн гэж үздэг учраас ямар ч байгууллагаар хийлгэхэд нүүр бардам байдаг гэв. 
Даргалагчаас: Хөндлөнгийн аудитын байгууллагуудтай холбоотой нэмэлт мэдээлэл авах, асуух асуулт байна уу? 

 Оролцогчид: Байхгүй гэв. 

Даргалагчаас: Илгээсэн материалуудаас болон хэлэлцсэн асуудлуудтай холбоотой асууж, тодруулах зүйл байна уу?
Оролцогчид: Өөр асуух асуултгүй  гэв. 

Даргалагчаас: Хэлэлцэх асуудал, мэдээллийн чанартай сонсох асуудлууд дууслаа. Хувьцаа эзэмшичдэд асуух асуулт байна уу? Асуулт хариултдаа орцгооё. 
Оролцогчид: Асуух асуулт байхгүй гэв.

Даргалагчаас: Санал хураалтдаа оръё. Тооллогын комиссоос Саналыг цахимаар авах учир тооллогын комиссын шийдвэр гартал түр завсарлъя. 
Тооллогын комиссын дарга Н.Түмэндэмбэрэлээс хувьцаа эзэмшигч нэг бүртэй цахимаар санал хураалтыг эхлүүлэв. 

Хурал 11:50 цагт завсарлаж, 13:05 цагт үргэлжлэв. 
Даргалагчаас: Тооллогын комиссын дүн гартал та бүхний сонирхсон асуулт, санал, зөвлөгөөг сонсъё. 
Оролцогчидоос: Байхгүй гэв. 

Даргалагчаас: Хэлэлцсэн асуудлуудтай холбоотойгоор нэмж гаргах санал, хүсэлт, асуулт байна уу?         
Бусад оролцогчид: Асуух асуултгүй, нэмж хэлэх санал байхгүй байна гэв. 

Тооллогын комиссын дарга Н.Түмэндэмбэрэлээс: Тооллогын дүнгийн тухай комиссын тогтоол уншиж танилцуулав. Утга нь: 
   Саналын хуудаснуудыг шалгахад 8 хуудаснаас 8 хуудсыг  хүчинтэйд  тооцож, 

   Хүчинтэйд тооцогдсон саналын хуудсаар дүгнэхэд хэлэлцүүлж буй асуудлыг доорхи хувиар зөвшөөрснийг тогтоов. Үүнд : 

Компанийн 2020 үйл ажиллагааны болон санхүүгийн байдалд хийсэн ТУЗ-ийг дүгнэлтийг зөвшөөрсөн 100 хувь
Компанийн ТУЗ-ийн дэргэдэх Аудитын хорооны дүгнэлтийг зөвшөөрсөн 100 хувь
Компанийн 2021 оны бизнес төлөвлөгөөг зөвшөөрсөн 100 хувь 
ТУЗ-ийн төсөв баталсан 100 хувь
Хөндлөнгийн аудитын байгууллагаас 
“Далайван аудит” ХХК - 0 хувь 
“Би энд Си аудит” ХХК - 100 хувь 
“Пи Кэй эф Монголиа аудит” ХХК - 0 хувь.  


Даргалагчаас: Тооллогын комиссын дүнтэй холбоотой асуух асуулт байна уу?
Оролцогчдоос: Байхгүй гэв. 
Даргалагчаас: Тооллогын комиссын тогтоолыг үндэслээд өнөөдрийн ХЭХ-аас дараах  тогтоолууд гарч байна. Тогтоол №01 утга: 
[bookmark: _GoBack]Компанийн 2020 оны үйл ажиллагааны болон санхүүгийн тайланд хийсэн Төлөөлөн удирдах зөвлөлийн дүгнэлтийг Хавсралт №01-ээр, ТУЗ-ийн дэргэдэх Аудитын хорооны дүгнэлтийг Хавсралт №02-оор, Компанийн 2021 оны бизнес төлөвлөгөөг Хавсралт №03-аар тус тус баталж,   




Тайлант оны үйл ажиллагааны ололтоо бататган, эрхэм зорилго, зорилтоо биелүүлэхэд тодорхой бодлого чиглэл боловсруулан хэрэгжүүлж ажиллахыг Төлөөлөн удирдах зөвлөлийн гишүүд болон компанийн удирдлагуудад даалгаад,  

Компанийн санхүү, бизнесийн үйл ажиллагаанд хийсэн Аудитын хорооны зөвлөмж, дүгнэлтийг үйл ажиллагаандаа хэрэгжүүлж ажиллахыг компанийн Санхүү, эдийн засгийн хэлтэст үүрэг болгов. 

Тогтоол №02. Утга: 

Төлөөлөн удирдах зөвлөлийн дарга, гишүүд, нарийн бичгийн даргын цалин, урамшууллын хэмжээ, 2021 оны үйл ажиллагааны нийт төсвийг 100,000,000 /Нэг зуун сая/ төгрөгөөр баталж,     
Төлөөлөн удирдах зөвлөлийн дарга, гишүүд нь хууль болон бусад холбогдох дүрэм, журамд заасан эрх хэмжээний хүрээнд үйл ажиллагаагаа явуулж, төсвийг үр ашигтай захиран зарцуулахыг үүрэг болгов. 
Тогтоол №03. Утга: 
Компанийн үйл ажиллагаа болон санхүүгийн үйл ажиллагаанд хөндлөнгийн хяналт тавьж, аудитын дүгнэлт гаргах байгууллагаар Монгол улсын “Би энд Си аудит” ХХК-ийг томилж,   

“Би энд Си аудит” ХХК-тай гэрээ байгуулах эрхийг тус компанийн Төлөөлөн удирдах зөвлөлд олгоод, 

Хөндлөнгийн аудитын байгууллагын дүгнэлтийг хууль, журмын дагуу Хувьцаа эзэмшигчдийн хуралд тайлагнахыг Төлөөлөн удирдах зөвлөлд үүрэг болгов.
    
Даргалагчаас: Хурлаас гарч буй тогтоолыг ХЭ-дээсээ гар өргөж давхар баталгаажуулъя. Тогтоол №01, 02, 03-ыг батлах уу? 
Бүх гишүүд: 100% гар өргөн батлав. 
Даргалагчаас: Ингээд цахим хуралдаа идэвхтэй оролцсон та бүхэнд баярлалаа. Хурал хаахаас өмнө хэлэх санал, хүсэлт байна уу?
Оролцогчид: Байхгүй гэснээр хурал 13 цаг 20 минутад дуусав. 

